Odkrili 14 kg heroina



Iz policijske uprave Krško so danes sporočili, da so policisti na mednarodnem mejnem prehodu na  Obrežju v soboto ob pol petih popoldan v zadnjem delu osebnega vozila 26 letnega hrvaškega državljana in njegove 24 letne sopotnice odkrili 26 zavojev, v katerih je bilo14 kg heroina. Pri odkrivanju so sodelovali tudi strokovnjaki Enote za preprečevanja tihotapstva iz Carine ter dežurni preiskovalni sodnik in okrožna državna tožilka, Zoper oba tujca je bilo odrejeno policijsko pridržanje. S kazensko ovadbo sta bila privedena k preiskovalnemu sodniku v Krško, ki je zanju odredil pripor.

Pripravil: Goran Rovan
+ slika zavitki heroina (foto: PU Krško)
